ประจำเดือนมาวันที่25 หมดวันที่30 มาน้อยกว่าปกติแต่คิดว่าเป็นเพราะยาคุมด้วย วันที่29-30กินยาคุมไป2เม็ด แล้วตัดสินใจหยุดกิน แล้ววันที่31 1 2มีอะไรกับแฟนแล้วหลั่งในตลอด แต่วันที่3มีประจำเดือนมาอีกแต่เป็นสีน้ำตาลมีกลิ่นเหม็นมาก เป็นเพราะอะไรค่ะ
สวัสดีค่ะ การรับประทานยาคุมมีการตอบไปแล้วในส่วนคำถามเพิ่มเติมว่ามีเลือดออกมาผิดปกตินั้น หากเป็นเลือดที่ไม่ตรงกับรอบเดือน อาจมีสาเหตุจาก ภาวะข้างเคียงจากการหยุดยาคุมกำเนิดกะทันหันเนื้องอกมดลูกติดโรคติดต่อทางเพศสัมพันธ์เช่นหนองในแท้ หนองในเทียม เนื้องอกหรือมะเร็งที่ปากมดลูก การติดเชื้อที่มดลูก ปากมดลูก ช่องคลอด หรือภาวะแทรกซ้อนจากการตั้งครรภ์แนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์